cyanic-selkie/wikianc huggingface dataset:
Κυκλική κίνηση
Επιτάχυνση
όπου α η γωνιακή επιτάχυνση, η οποία ισούται με το ρυθμό μεταβολής της γωνιακής ταχύτητας (α=dω/dt).
Αν η επιτρόχια επιτάχυνση είναι μηδέν, τότε το μέτρο της ταχύτητας δεν αλλάζει και η κίνηση είναι ομαλή κυκλική κίνηση.
Σχέση γωνιακών και γραμμικών μεγεθών
Τα γραμμικά μεγέθη είναι ανάλογα με τα αντίστοιχα γωνιακά με συντελεστή αναλογίας την ακτίνα R. Πιο συγκεκριμένα:
όπου θ η γωνιακή μετατόπιση, s το μήκος τόξου που διανύει το κινητό, v η ταχύτητα, ω η γωνιακή ταχύτητα και aε η επιτρόχια επιτάχυνση.
Στροφορμή
Η στροφορμή, L, του σώματος ισούται με:
όπου m η μάζα του σώματος και r το διάνυσμα θέσης του. Η στροφορμή έχει λοιπόν διεύθυνση κάθετη στο επίπεδο της τροχιάς και φορά που εξαρτάται από το πρόσημο της γωνιακής ταχύτητας του κινητού — θετική αν η κίνηση γίνεται δεξιόστροφα (ω>0) και αρνητική αν η κίνηση γίνεται αριστερόστροφα (ω<0). Ο όρος «θετική» ή «αριστερή» φορά ορίζεται με βάση τον άξονα z, ο οποίος σύμφωνα με την καθιερωμένη σύμβαση θεωρείται κάθετος στο επίπεδο της τροχιάς.
Ομαλή κυκλική κίνηση
Η ομαλή κυκλική κίνηση είναι μία από τις πιο σημαντικές περιοδικές κινήσεις.
Στην ομαλή κυκλική κίνηση το μέτρο της ταχύτητας παραμένει σταθερό, ενώ η κατεύθυνσή της μεταβάλλεται συνεχώς. Η γραμμική ταχύτητα είναι ανάλογη με το τόξο που διαγράφει το κινητό κατά την κίνηση του προς το αντίστοιχο χρονικό διάστημα που απαιτήθηκε. Σε χρονικό διάστημα μίας περιόδου, η μετατόπιση επί του κύκλου ισούται με την περιφέρειά του, δηλαδή 2πR.
Απλή αρμονική ταλάντωση
Η απλή αρμονική ταλάντωση συνδέεται με την ομαλή κυκλική κίνηση.
Στην περιγραφή της θέσης —όπως αναφέρεται πιο πάνω στη σχετική θεματική ενότητα— οι δύο πρώτες συνιστώσες είναι εξισώσεις απλών αρμονικών ταλαντώσεων, αν η κίνηση είναι ομαλή.
Η γωνιακή ταχύτητα της ομαλής κυκλικής κίνησης ισούται με την φασική συχνότητα της απλής αρμονικής ταλάντωσης αν έχουν την ίδια συχνότητα. Για την ακρίβεια, όπως αναφέρθηκε προηγουμένως, ισχύει ότι
όπου ω η φασική ταχύτητα ή γωνιακή συχνότητα, και f η συχνότητα. Για αυτό το λόγο η ποσότητα ω είτε αναπαριστά γωνιακή ταχύτητα είτε αναπαριστά φασική συχνότητα ονομάζεται κυκλική συχνότητα.
Δυνάμεις στην ομαλή κυκλική κίνηση
Για έναν αδρανειακό παρατηρητή που βρίσκεται στο κέντρο της τροχιάς ενός σώματος που εκτελεί ομαλή κυκλική κίνηση, η μοναδική δύναμη που δέχεται το σώμα αυτό είναι η κεντρομόλος δύναμη. Η κεντρομόλος δύναμη είναι αυτή που καθορίζει την κυκλική τροχιά του σώματος. Σε πραγματικά φυσικά προβλήματα, η κεντρομόλος δύναμη μπορεί να είναι είτε δύναμη εξ' επαφής (π.χ. η τάση ενός νήματος στην άκρη του οποίου είναι δεμένο ένα αντικείμενο το οποίο περιστρέφουμε με σταθερή ταχύτητα), είτε εξ' αποστάσεως (π.χ. η δύναμη της βαρύτητας που ασκεί ένας πλανήτης σε έναν δορυφόρο του που εκτελεί ομαλή κυκλική κίνηση).
Αν κανείς επιχειρήσει να αναγκάσει ένα σώμα (π.χ. ένα μπαλάκι του τένις δεμένο στην άκρη ενός νήματος) να εκτελέσει κυκλική κίνηση θα ανακαλύψει ότι όσο ταχύτερα εκείνος το περιστρέφει, τόσο αυξάνεται η αντίσταση που προβάλλει το σώμα αυτό (στο συγκεκριμένο παράδειγμα που αναφέρθηκε προηγουμένως η τάση του νήματος στο οποίο είναι δεμένο το μπαλάκι του τένις). Αυτό οφείλεται στο ότι το περιστρεφόμενο σώμα αντιστέκεται στην επίδραση της κεντρομόλου δύναμης λόγω της αδράνειάς του.
Από την άποψη του συστήματος αναφοράς που περιστρέφεται μαζί με το κινούμενο σώμα τα πράγματα αλλάζουν διότι το σύστημα αυτό δεν είναι αδρανειακό, συνεπώς δεν μπορούν να εφαρμοσθούν οι νόμοι του Νεύτωνα. Για να εφαρμόσει κανείς τον 2ο νόμο του Νεύτωνα σε ένα μη αδρανειακό σύστημα αναφοράς, πρέπει να συμπεριλάβει ψευδοδυνάμεις οι οποίες αναφέρονται πάντα σε σχέση με κάποιο αντίστοιχο αδρανειακό σύστημα αναφοράς. Εν προκειμένω, αν θέλει κανείς να μελετήσει το πρόβλημα της ομαλής κυκλικής κίνησης από τη σκοπιά του συστήματος αναφοράς που περιστρέφεται μαζί με το κινούμενο σώμα, πρέπει κατά την εφαρμογή του 2ου νόμου του Νεύτωνα να συμπεριλάβει την φυγόκεντρο δύναμη. Η φυγόκεντρος δύναμη, Fφ, σε πολικές συντεταγμένες με αρχή των αξόνων που ταυτίζεται με το κέντρο της κυκλικής τροχιάς δίνεται διανυσματικά από την εξίσωση:
όπου Fκ η κεντρομόλος δύναμη. Σύμφωνα με τον περιστρεφόμενο παρατηρητή ο ίδιος βρίσκεται σε ακινησία, συνεπώς το σύνολο των δυνάμεων που ασκούνται πάνω του πρέπει να είναι ίσο με μηδέν. Άρα στο παράδειγμα της περιστρεφόμενης μπάλας του τένις, ένας παρατηρητής που κινείται σε κυκλική τροχιά μαζί με τη μπάλα θεωρεί ότι βρίσκεται ακίνητος διότι η τάση του νήματος εξισορροπεί τη φυγόκεντρο δύναμη.
Παραπομπές
<references group="τμήματα φυσικής"/>
Κατηγορία:Κινηματική
വര്‍ത്തുളചലനം Chuyển động quay
Κοινοτικός κήπος Ντύσελγκρουν
Ιστορικό
Τα αστικά κοινά περιλαμβάνουν διάφορα εγχειρήματα που εντάσσονται στην κοινωνική και αλληλέγγυα οικονομία. Τέτοια παραδείγματα αποτελούν, εκτός των άλλων, οι κοινοτικοί κήποι οι οποίοι δημιουργούνται και αναπτύσσονται σε δημόσιους χώρους των πόλεων όπως εγκαταλελειμμένα κτίρια, δρόμοι, ανεκμετάλλευτοι χώροι, τους οποίους οικειοποιούνται και διαχειρίζονται ομάδες εθελοντών με στόχο τον επαναπροσδιορισμό του αστικού χώρου μέσα σε ένα διαφορετικό κοινωνικό και οικονομικό πλαίσιο διακυβέρνησης. Στους κοινοτικούς κήπους καλλιεργούνται κυρίως λαχανικά για προσωπική χρήση μιας ομάδας από κοινού. Ο σχεδιασμός των κοινοτικών κήπων γίνεται από τα κάτω προς τα πάνω και αποτελεί σημαντική πρωτοβουλία στην ανάπτυξη των σύγχρονων πόλεων. Προκειμένου να αναπτυχθεί και να ευδοκιμήσει ένα τέτοιο κοινό θα πρέπει να χαρακτηρίζεται από κάποιους κανόνες διακυβέρνησης, όπως επεσήμανε η νομπελίστρια κοινωνική επιστήμονας Έλινορ Όστρομ. Το 1996 δημιουργήθηκε ο πρώτος διαπολιτισμικός κοινοτικός κήπος στη Γερμανία Garten Göttingen. Έκτοτε το κίνημα αστικής κηπουρικής έχει αναπτυχθεί. Στοιχεία από βάσεις δεδομένων μας πληροφορούν ότι τον Απρίλιο του 2020 είναι ενεργοί 708 αστικοί κήποι σε μεγάλες και μεσαίες πόλεις της Γερμανίας. Οι κήποι αυτοί ποικίλουν ως προς τη μορφή και τη θεματολογία τους. Μπορεί να είναι κήποι ηλικιωμένων, κήποι σχολείων και παιδικών σταθμών, διαπολιτισμικοί κήποι κ.α. .
Ένας κήπος σε μια πόλη
Ο κοινοτικός κήπος Ντύσελγκρουν (Düsselgrün) εκφράζει την ανάγκη των ανθρώπων να μάθουν να καλλιεργούν μόνοι τους τα λαχανικά τους μέσα από τη δημιουργία ενός λαχανόκηπου, να μάθουν περισσότερα μέσα από την καλλιέργεια για τη διατροφή τους, χρησιμοποιώντας παραδοσιακούς σπόρους χωρίς τη χρήση φυτοφαρμάκων, να προβληματιστούν αλλά και να προβληματίσουν τον κόσμο σε θέματα βιωσιμότητας, οικολογίας και κοινότητας με στόχο μια πιο όμορφη πόλη και μια πιο αλληλέγγυα κοινωνία. Παράλληλα, στόχος της ύπαρξης του κήπου ήταν να διαδοθεί η αστική γεωργία στην πόλη αλλά και η κοινωνικοποίηση και η επαφή των ανθρώπων της πόλης μέσα από αυτόν. Η αστική κηπουρική προσδίδει στον αστικό χώρο εκτός από μια σημαντική νότα πρασίνου μια ισχυρή δόση κοινωνικοποίησης καθώς και ανάπτυξη κοινοτήτων μεταξύ των πολιτών. Ο κοινοτικός κήπος Ντύσελγκρουν (Düsselgrün) δημιουργήθηκε το 2012 όταν στην περιοχή Haifastaβe στο Ντίσελντορφ όταν μια ομάδα γειτονιάς με επικεφαλής τον Aike Ulrich πήρε την πρωτοβουλία να οικειοποιηθεί έναν ανεκμετάλλευτο χώρο της πόλης και να τον μετατρέψει σε μια πράσινη όαση, καλλιεργώντας λαχανικά σε υπερυψωμένα αυτοσχέδια παρτέρια από ξύλινες παλέτες. Στον κήπο καλλιεργούνται φασόλια, πατάτες, πολλά είδη ντομάτας, καλαμπόκι, κυρίως από παλιές τοπικές ποικιλίες σπόρων, διάφορα βότανα και μούρα, φράουλες αλλά και πολλά λουλούδια όπως τριαντάφυλλα και ηλιοτρόπια. Το Νοέμβριο του 2015 ο κήπος αναγκάστηκε να αλλάξει χώρο λόγω οικιστικής ανάπτυξης, μεταφερόμενος σε νέα περιοχή πίσω από το σιδηροδρομικό σταθμό του Ντίσελντορφ, στο WGZ-Park, πίσω από το Hbf μεταξύ Kölner και Velberter Straße.
Ύστερα από ετήσια συνάντηση προγραμματισμού των μελών<mapframe latitude="51.217637" longitude="6.798563" zoom="15" width="322" height="387" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 6.799879067111762,         51.2186941909561        ]      }    }  ] } του το 2015 αποφασίστηκαν με πλειοψηφία οι εξής αρχές που διέπουν το εν λόγω εγχείρημα:
1.      Το εγχείρημα είναι ανεξάρτητο και μη εμπορικό.
2.      Είναι κατά της χρησιμοποίησης τύρφης.
3.      Χρησιμοποιούνται σπόροι βιολογικής γεωργίας.
4.      Η διαχείριση της γης καθώς και οι αποφάσεις για την λειτουργία του κήπου παίρνονται από κοινού.
5.      Όλες οι δράσεις γίνονται με σεβασμό στο περιβάλλον και τους ανθρώπους.
Ο ρόλος του κράτους
μικρογραφία|Εργασίες στον κήπο Κάποια στιγμή έγινε γνωστό ότι στο σημείο που είχε αρχικά δημιουργηθεί ο κοινοτικός κήπος Ντύσελγκρουν (Düsselgrün) επρόκειτο να χτιστεί μια οικοδομή. Η ομάδα λοιπόν διαχείρισης προκειμένου το εγχείρημα να συνεχίσει να υφίσταται, ήρθε σε επαφή με φορείς της πολιτείας οι οποίοι βοήθησαν στην εύρεση νέου χώρου προκειμένου να συνεχίσει τη δράση του το εγχείρημα. Ο κοινοτικός κήπος (Düsselgrün) ήταν από τους πρώτους στην πόλη και είχε τη στήριξη όλων για να συνεχίσει να υπάρχει. Το 2015 με τη βοήθεια του δήμου βρέθηκε ο χώρος που φιλοξενεί τον κήπο μέχρι και σήμερα. Φορείς της πολιτείας βοήθησαν να περιφραχτεί ο κήπος αλλά και να περαστεί μια γραμμή νερού. Ο δήμος είδε με συμπάθεια το εγχείρημα αυτό, μάλιστα το 2020 ενίσχυσε οικονομικά το εγχείρημα με 2.900 €. Σήμερα η παρουσία της πολιτείας είναι διακριτική εφόσον δεν υπάρχει κάποια ανάγκη.
Προκλήσεις
μικρογραφία|158x158εσ|Κήπος Ντύσελγκρουν Είναι σημαντικό για την ομάδα ο κήπος να παραμείνει ανοιχτός και προσβάσιμος σε όλους. Παρόλα αυτά υπάρχουν κάποιοι που επιχειρούν να προκαλέσουν βανδαλισμούς με διάφορους τρόπους. Για αυτό το λόγο ο κήπος περιφρουρείται και προσπαθούν τα μέλη να τον διατηρούν πάντα καθαρό. Πρόκληση αποτέλεσε επίσης το γεγονός πως θα μεταφερθεί μια τόσο μεγάλη ποσότητα χώματος που χρειαζόταν για τη δημιουργία του κήπου στο κέντρο μιας πόλης. Στην συγκεκριμένη περίπτωση η φιλική συμμετοχή ενός βιολογικού αγροκτήματος με την παραχώρηση ενός τρακτέρ βοήθησε στην μεταφορά αλλά και στη δωρεά χώματος. Παράλληλα, υπήρχαν προβληματισμοί και ως προς την υλικοτεχνική υποδομή. Πως οι κατασκευές των τεράστιων υπερυψωμένων παρτεριών από παλιές παλέτες θα στηθούν στο χώρο, καθώς και πως θα βρεθεί ο νέος χώρος φιλοξενίας του κήπου  από τη στιγμή που η περιοχή επρόκειτο να υπέστη οικιστική ανάπτυξη.
Προβολή και επικοινωνία
Η ψηφιακή προβολή έπαιξε σημαντικό ρόλο στην επιτυχία του εγχειρήματος. Δημιουργήθηκε μια σελίδα στο facebook με πληροφορίες για τις δράσεις που πραγματοποιούνται και εξακολουθεί να έχει πολλές επισκέψεις. Χρησιμοποιήθηκαν τα τοπικά μέσα με δελτία τύπου, καθώς και αλληλογραφία με δημοσιογράφους που στήριξαν το συγκεκριμένο εγχείρημα. Υπογράφηκε ένα μανιφέστο το urban gardening το οποίο αφορά τη σημασία των χώρων πρασίνου στην πόλη. Η ομάδα δράσης του κήπου Dusselgrun δικτυώθηκε με άλλες ομάδες και έδειξαν προς τα έξω ότι αποτελούν μέρος ενός μεγάλου κινήματος.
Άλλες δράσεις
μικρογραφία|Κήπος Ντυσελγκρουν
Ο κοινοτικός κήπος Ντύσελγκρουν (Düsselgrün) είναι μέλος της δράσης ¨Aufbruch Fahrrad¨ μέσω της οποίας προωθείται η θέση για μια πιο ασφαλή ποδηλασία με βελτίωση των υποδομών των ποδηλατοδρόμων στην περιοχή. Άλλη δράση είναι η συμμετοχή στο φεστιβάλ σπόρων που διοργανώνεται μια φορά το χρόνο στο Ντίσελντορφ. Το φεστιβάλ αφορά στη διατήρηση και ενίσχυση των τοπικών ποικιλιών των σπόρων, καθώς και την βιώσιμη και βιολογική καλλιέργεια. Παράλληλα, πραγματοποιείται Περιβαλλοντική συνεδρίαση της Νεολαίας (BUND Youth) 12 με 18 ετών μια φορά το μήνα. Η ομάδα ασχολείται ενεργά με το θέμα της προστασίας του περιβάλλοντος στο σχολείο, τον ελεύθερο χρόνο και την καθημερινή ζωή. Οι νέοι βοηθούν στη φροντίδα του κήπου και γνωρίζουν τις βιώσιμες μεθόδους καλλιέργειας και την οικολογική (αστική) κηπουρική στην πράξη. Το 2016 δημιουργήθηκε ένας σταθμός κομποστοποίηση ς με τη βοήθεια σκουληκιών μέσα σε διάφορα δοχεία που τοποθετήθηκαν στο düsselgrün. Ο κάθε ένας μπορεί να φέρει υπολείμματα φαγητού και να συμβάλει στην παραγωγή λιπάσματος.
Παραπομπές
__ΜΕΠΠ__
Κατάλογος βραβεύσεων και υποψηφιοτήτων για ταινία Ψυχρά κι Ανάποδα
Το Ψυχρά κι Ανάποδα (πρωτότυπος τίτλος: Frozen) είναι Αμερικανική ταινία κινουμένων σχεδίων του 2013 σε παραγωγή της Walt Disney Animation Studios και διανομή της Walt Disney Pictures. Σκηνοθετήθηκε από τους Κρις Μπακ και Τζένιφερ Λι, με τη δεύτερη να έχει γράψει και το σενάριο της ταινίας, ενώ παραγωγός ήταν ο Πίτερ Ντελ Βίτσο. Η ταινία επικεντρώνεται στην Άννα, μία πριγκίπισσα που ξεκινάει ένα ταξίδι για να βρει την αποξενωμένη αδελφή της, Έλσα, η οποία, χωρίς να το θέλει, έχει παγιδέψει το βασίλειό τους σε αιώνιο χειμώνα με την ικανότητά της να ελέγχει τον πάγο.
Η ταινία έκανε πρεμιέρα στο El Capitan Theatre στο Χόλυγουντ, Καλιφόρνια στις 19 Νοεμβρίου 2013, ενώ κυκλοφόρησε επίσημα στις αίθουσες στις 27 Νοεμβρίου 2013. Παγκοσμίως, οι εισπράξεις της ταινίας ξεπέρασαν τα $1.27 δισεκατομμύρια, με τον προϋπολογισμό της να ανέρχεται στα $150 εκατομμύρια. Αποτελεί την ταινία με τις περισσότερες εισπράξεις για το 2013, ενώ τον Μάρτιο του 2014 έγινε η ταινία κινουμένων σχεδίων με τις περισσότερες εισπράξεις όλων των εποχών, θέση που διατήρησε μέχρι τον Αύγουστο του 2019 όταν ξεπεράστηκε από την ταινία Ο Βασιλιάς των Λιονταριών. Στη σελίδα συλλογής κριτικών Rotten Tomatoes, διατηρεί ποσοστό αποδοχής 90% βασισμένο σε 250 κριτικές.
Η ταινία Ψυχρά κι Ανάποδα συγκέντρωσε διάφορες υποψηφιότητες για βραβεία κερδίζοντας αρκετές από αυτές, με αρκετά από τα βραβεία να αφορούν τις κατηγορίες «Καλύτερου Πρωτότυπου Τραγουδιού» (για το Let It Go) και «Καλύτερης Ταινίας Κινουμένων Σχεδίων». Στην 71η τελετή απονομής των Χρυσών Σφαιρών η ταινία έλαβε δύο υποψηφιότητες, κερδίζοντας τελικά το βραβείο της Καλύτερης Ταινίας Κινουμένων Σχεδίων. Στην 41η τελετή απονομής των Βραβείων Annie, η ταινία Ψυχρά κι Ανάποδα έλαβε συνολικά δέκα υποψηφιότητες (όσες και η ταινία Μπαμπούλες Πανεπιστημίου), κερδίζοντας τελικά πέντε βραβεία, συμπεριλαμβανομένου κι αυτού της «Καλύτερης Ταινίας Κινουμένων Σχεδίων». Στην 86η τελετή απονομής των βραβείων Όσκαρ, έγινε η πρώτη ταινία των Walt Disney Animation Studios που κέρδισε το βραβείο στην κατηγορία της «Καλύτερης Ταινίας Κινουμένων Σχεδίων», ενώ κέρδισε επίσης το βραβείο στην κατηγορία του «Καλύτερου Πρωτότυπου Τραγουδιού» για το Let It Go. Η ταινία κέρδισε επίσης το βραβείο BAFTA στην κατηγορία της «Καλύτερης Ταινίας Κινουμένων Σχεδίων», καθώς και δύο βραβεία Critics' Choice στις κατηγορίες «Καλύτερης Ταινίας Κινουμένων Σχεδίων» και «Καλύτερου Τραγουδιού». Στην 57η τελετή απονομής των βραβείων Grammy, το soundtrack της ταινίας κέρδισε το βραβείο στην κατηγορία του «Καλύτερου συλλογικού soundtrack που γράφτηκε για οπτικό μέσο», ενώ το Let It Go κέρδισε το βραβείο στην κατηγορία του «Καλύτερου τραγουδιού γραμμένο για οπτικό μέσο». Τα οπτικά εφέ της ταινίας επαινέθηκαν από τη Visual Effects Society, η οποία χάρισε στην ταινία τα βραβεία και από τις τέσσερις κατηγορίες που διαθέτει για ταινίες κινουμένων σχεδίων.
Εξωτερικοί σύνδεσμοι
Βραβεια Κατηγορία:Κατάλογοι βραβεύσεων και υποψηφιοτήτων για ταινίες
Φρίξος Πετρίδης
Ο Φρίξος Πετρίδης ήταν Ελληνοκύπριος πολιτικός και εκπαιδευτικός. Διετέλεσε Υπουργός Παιδείας της Κύπρου.
Βιογραφικά στοιχεία
Ο Φρίξος Πετρίδης γεννήθηκε στη Λευκωσία το 1915. Φοίτησε στο Παγκύπριο Γυμνάσιο. Στη συνέχεια σπούδασε φιλοσοφία στη Φιλοσοφική Σχολή του Πανεπιστημίου Αθηνών. Βρισκόταν στην Ελλάδα την περίοδο της γερμανικής κατοχής. Επέστρεψε στην Κύπρο μετά το τέλος του Β΄ Παγκοσμίου Πολέμου.
Το 1945 διορίστηκε καθηγητής φιλολογίας στο Παγκύπριο Γυμνάσιο. Ακολούθως υπηρέτησε ως βοηθός διευθυντής (1955-1960) και γυμνασιάρχης (1960-1968) στο ίδιο γυμνάσιο. Την περίοδο 1960-1970 διετέλεσε παράλληλα και πρόεδρος του διοικητικού συμβουλίου του Ραδιοφωνικού Ιδρύματος Κύπρου (ΡΙΚ). Προώθησε πολλές καινοτομίες και βελτιώσεις στα προγράμματα του ΡΙΚ. Ο ίδιος δημιούργησε και παρουσίαζε το πετυχημένο τηλεοπτικό μορφωτικό πρόγραμμα Απαντήστε Παιδιά.
Την 1 Ιουλίου 1970 διορίστηκε Υπουργός Παιδείας στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε ως τις 15 Ιουνίου 1972. Τον Οκτώβριο του 1972 διορίστηκε πρόεδρος του διοικητικού συμβουλίου του Κυπριακού Οργανισμού Τουρισμού (ΚΟΤ) όπου υπηρέτησε για 11 περίπου χρόνια. Ήταν πρόεδρος του ΚΟΤ τη δύσκολη περίοδο μετά την τουρκική εισβολή του 1974 όταν η Κύπρος προσπαθούσε να προωθεί ξανά στον παγκόσμιο τουριστικό χάρτη.
Ήταν νυμφευμένος με τη Θάλεια Πετρίδου και είχε ένα παιδί. Απεβίωσε στις 5 Φεβρουαρίου του 1998 στο Παλιό Γενικό Νοσοκομείο Λευκωσίας.
Πηγές
Κατηγορία:Κύπριοι εκπαιδευτικοί Κατηγορία:Υπουργοί Παιδείας (Κύπρος) Κατηγορία:Κυβέρνηση Αρχιεπισκόπου Μακαρίου Γ΄ 1968
Κοινό των Νησιωτών του Αιγαίου
Το Κοινό των Νησιωτών του Αιγαίου ήταν μια ελληνική εθνική οργάνωση που σχηματίστηκε (στην αρχή μυστικά) περί το 1911-1912 στα Δωδεκάνησα, με σκοπό αρχικά την απελευθέρωση από τις ξένες Δυνάμεις (Οθωμανική Αυτοκρατορία, Ιταλία) και την ένωση με την Ελλάδα.
Οι πρώτες διεργασίες για την κατάληψη των νησιών από Ελληνικές δυνάμεις έγιναν επί κυβέρνησης Ελευθερίου Βενιζέλου και υπουργού εξωτερικών του Λάμπρου Κορομηλά. Αρμόδιος για τη "Δωδεκανησιακό Ζήτημα" ήταν ο Ίων Δραγούμης ο οποίος μυστικά οργάνωνε την κατάληψη της εξουσίας από Έλληνες. Τον Μάϊο του 1912 η Ιταλία κατέλαβε την Αστυπάλαια, τη Ρόδο, και άλλα νησιά της Δωδεκανήσου μετά από μικρή αντίσταση των Τούρκων. Αρχικά η Ιταλία φέρθηκε φιλικά προς τους Έλληνες κατοίκους των νησιών, οι οποίοι άρχισαν φανερά να εκδηλώνουν την επιθυμία τους για ένωση με την Ελλάδα. Τις πρώτες μέρες του Ιουνίου 1912 έγινε συγκέντρωση στην Ιερά Μονή της Πάτμου, όπου μεταφέρθηκαν σύνεδροι από τα νησιά με το ατμόπλοιο "Πατρίς". Επίσης είχαν έλθει πολιτικοί εκπρόσωποι από την Ελλάδα.
Την 4η Ιουνίου 1912 το Κοινό των Νησιωτών του Αιγαίου εξέδωσε έγγραφη διακήρυξη της "Αυτονομίας των απελευθερωθεισών Νήσων" την οποία ονόμασε "Πολιτεία του Αιγαίου". Όρισε ως σημαία την κυανή με λευκό σταυρό, και ως έμβλημα τον Άπόλλωνα Ήλιο. Υπέγραψαν οι πληρεξούσιοι: Κάσου Κ. Αρβανιτόπουλος, Ρόδου Γεώργιος Δρακίδης, Λέρου Ι. Αμπελάς, Καρπάθου Γ. Πρωτόπαπας, Σύμης Ν. Πετρίδης, Κώ Σ. Κογιόπουλος, Πάτμου Μ. Μ. Μαλανδράκης, Χάλκης Π. Ι. Πιπίνος, Τήλου ιερομόναχος Μακάριος, Καλύμνου Μ. Ολυμπίτης, Νισύρου Ν. Πετρίδης. Εκτυπώθηκαν επίσης γραμματόσημα με την κεφαλή του Απόλλωνος-Ηλίου, με πρότυπο από αρχαίο νόμισμα της Ρόδου, και την επιγραφή ΚΟΙΝΟΝ ΝΗΣΙΩΤΩΝ. Τα γραμματόσημα χρησιμοποιήθηκαν κυρίως στην Κάλυμνο, αλλά σε μικρή κλίμακα και αλλού. Στα νησιά είχαν συσταθεί «Λαϊκές Επιτροπές», και κέντρο των επιχειρήσεων ορίστηκε η Μητρόπολις της Ρόδου. Από την Ελλάδα στάλθηκαν στα νησιά όπλα, με το πρόσχημα ότι θα χρησιμοποιούνταν για άμυνα σε περίπτωση τουρκικής επίθεσης.
Διοξάνιο
180px|μικρογραφία|Η χημική δομή του διοξανίου. Το διοξάνιο είναι μία ετεροκυκλική οργανική ένωση, που ταξινομείται ως αιθέρας. Είναι ένα άχρωμο υγρό χημικό, με ελαφρά γλυκιά οσμή, παρόμοια με αυτή του διαιθυλαιθέρα. Η ένωση συχνά ονομάζεται απλώς διοξάνιο ή χημικώς ορθά 1,4- διοξάνιο επειδή τα άλλα ισομερή του (ήτοι: 1,2- διοξάνιο και 1,3- διοξάνιο) σπάνια συναντώνται.
Το διοξάνιο χρησιμοποιείται ως διαλύτης για ποικίλες πρακτικές εφαρμογές, καθώς και στο εργαστήριο, όπως και ως σταθεροποιητής για τη μεταφορά χλωριωμένων υδρογονανθράκων σε δοχεία αλουμινίου.
Κοινό των Νησιωτών του Αιγαίου
Πηγές
Κατηγορία:Ελληνικές αντιστασιακές οργανώσειςΚατηγορία:Ιστορία των Δωδεκανήσων
Διοξάνιο
Δομή
Το μόριο του διοξανίου είναι κεντροσυμμετρικό, που σημαίνει ότι έχει στερεοχημική δομή (chair) καρέκλας, χαρακτηριστική των συγγενών του κυκλοεξανίου. Ωστόσο, το μόριο είναι δομικώς εύκαμπτο και η διαμόρφωση του υλοποιείται εύκολα, λ.χ. στη χηλικοποίηση κατιόντων μετάλλων. Το διοξάνιο ομοιάζει με έναν μικρότερο αιθέρα κορώνας με μόνο δύο μονάδες αιθυλενοξυλίου.
Για τη μεταφορά του τριχλωροαιθανίου
Στη δεκαετία του 1980, το μεγαλύτερο μέρος του παραγόμενου διοξανίου χρησιμοποιήθηκε ως σταθεροποιητής για το χημικό συστατικό, 1,1,1-τριχλωροαιθάνιο για αποθήκευση και μεταφορά μέσα σε δοχεία αλουμινίου.
Ως διαλύτης
Το διοξάνιο χρησιμοποιείται σε ποικίλες εφαρμογές ως ευέλικτος απρωτικός διαλύτης, π.χ. για μελάνια, κόλλες και εστέρες κυτταρίνης. Δύναται να αντικαθιστά το τετραϋδροφουράνιο (THF) σε ορισμένες διεργασίες, λόγω της χαμηλότερης τοξικότητας που έχει και του υψηλότερου σημείου βρασμού (δηλ. 101°C, έναντι 66°C του THF).
Φασματοσκοπία
Το διοξάνιο χρησιμοποιείται ως πρότυπος διαλύτης για τη φασματοσκοπία NMR σε οξείδιο του δευτερίου. δεξιά|μικρογραφία|360x360εσ| Τα τρία ισομερή του διοξανίου.
Τοξικολογία
Το διοξάνιο έχει μέση θανατηφόρο δόση -LD50- 5170 mg/kg σε αρουραίους. Είναι χημικό ερεθιστικό για τους οφθαλμούς και την αναπνευστική οδό. Η έκθεση μπορεί να προκαλέσει βλάβη στο κεντρικό νευρικό σύστημα, στο ήπαρ και στα νεφρά. Ταξινομείται από το Εθνικό Πρόγραμμα Τοξικολογίας ως "αναμενόμενα καρκινογόνος ουσία για τον άνθρωπο". Επίσης ταξινομείται από την διεθνή ένωση IARC ως πιθανώς καρκινογόνος για τον άνθρωπο επειδή είναι γνωστό καρκινογόνο σε άλλα ζώα (θηλαστικά).
Ισομερή
Το διοξάνιο έχει τυπικά τρία διαφορετικά ισομερή, εκ των οποίων μόνον το ένα είναι το συχνά απαντώμενο.
Παραπομπές
Κατηγορία:Ετεροκυκλικές ενώσεις Κατηγορία:Μη πολικοί διαλύτες
Βασίλιε Μίσιτς
Ο Βασίλιε Μίσιτς, Василије Мицић, (Κράλιεβο, 13 Ιανουαρίου 1994) είναι Σέρβος επαγγελματίας διεθνής καλαθοσφαιριστής. Με ύψος 1,97 μ αγωνίζεται στη θέση του πόιντ γκαρντ, για τους Οκλαχόμα Σίτι Θάντερ του ΝΒΑ. Είναι επίσης βασικό στέλεχος της εθνικής ομάδας μπάσκετ της Σερβίας. Επιλέχθηκε από τους Φιλαδέλφεια 76ερς στην 52η συνολική θέση στο ντραφτ του ΝΒΑ το 2014. Θεωρείται ένας από τους σημαντικότερους εν ενεργεία καλαθοσφαιριστές στην Ευρώπη, με πληθώρα διακρίσεων μεταξύ των οποίων είναι το MVP κανονικής διάρκειας (2021) και τα δύο βραβεία MVP σε Φάιναλ Φορ (2021, 2022) της Ευρωλίγκα. Μπασκετικό του του πρότυπο αποτελεί ο Δημήτρης Διαμαντίδης.
Πρώτα χρόνια
Από το 2002 έως το 2006, ο Μίσιτς έπαιξε για στα παιδικά τμήματα της OKK Beograd. Το 2006–07, έπαιξε για τους νέους του Ερυθρού Αστέρα και στη συνέχεια από το 2007 έως το 2010, έπαιξε για τους νέους της Ζέλεζνικ.
Μέγκα Βιζούρα (2010–2014)
Το 2010, ο Μίσιτς υπέγραψε με τη Mega Vizura. Στην ηλικία των 16 ετών, έκανε το ντεμπούτο του στο Πρωτάθλημα Σερβίας, και έπαιξε 35 παιχνίδια το 2010–11. Στην πρώτη του σεζόν είχε κατά μέσο όρο 8,5 πόντους, 3,1 ριμπάουντ και 2,8 ασίστ ανά παιχνίδι. Στις 22 Νοεμβρίου 2011, έχοντας αγωνιστεί σε μόλις 8 παιχνίδια της σεζόν 2011–12, ο Μίσιτς υπέστη τραυματισμό στο γόνατο που τον κράτησε εκτός δράσης για όλη τη σεζόν. Σε αυτά τα 8 παιχνίδια, είχε κατά μέσο όρο 15,9 πόντους, 5 ασίστ και 3,5 ριμπάουντ ανά παιχνίδι.
Στη σεζόν 2012–13, ο Μίσιτς ήταν ο ηγέτης μαζί με τον Μπόμπαν Μαριάνοβιτς της ομάδας που ανέβηκε για πρώτη φορά στην ιστορία του συλλόγου στην Αδριατική Λίγκα. Σε πάνω από 41 παιχνίδια στο Πρωτάθλημα Σερβίας είχε κατά μέσο όρο 11,8 πόντους και 5 ασίστ ανά παιχνίδι.
Στις 6 Ιουνίου 2013, ο υπέγραψε διετή ανανέωση του συμβολαίου με τη Μέγκα Βιζούρα. Στις 8 Απριλίου 2014, έσπασε το χέρι του, κάτι που τον κράτησε εκτός δράσης για ένα μήνα. Στην πρώτη του σεζόν στην Αδριατική Λίγκα, είχε κατά μέσο όρο 12,1 πόντους, 3,2 ριμπάουντ και 5,8 ασίστ σε πάνω από 25 παιχνίδια.
Μπάγερν Μονάχου / Ερυθρός Αστέρας / Τόφας (2014–2017)
Στις 27 Δεκεμβρίου 2015, ο Μίσιτς δόθηκε δανεικός στον Ερυθρός Αστέρας Βελιγραδίου. για το υπόλοιπο της σεζόν 2015–16. Εμφανίστηκε σε 17 παιχνίδια της Ευρωλίγκα 2015–16 για την ομάδα, με μέσο όρο 5,5 πόντους και 3,6 ασίστ ανά παιχνίδι. Με τη λήξη του δανεισμού, ο Μίσιτς έμεινε ελεύθερος από την Μπάγερν, στις 25 Ιουλίου 2016.
Ζάλγκιρις Κάουνας (2017-2018)
μικρογραφία|Ο Μίτσις με την Ζάλγκιρις το 2018 Στις 15 Ιουνίου 2017, ο Μίσιτς υπέγραψε διετές συμβόλαιο με τον λιθουανικό σύλλογο Ζάλγκιρις Κάουνας. Στο Κάουνας είχε μια ιστορική σεζόν κατά την οποία η ομάδα κέρδισε ένα ακόμη Πρωτάθλημα Λιθουανίας και προκρίθηκε στο Φάιναλ Φορ της Ευρωλίγκα, αποκλείοντας στα play off τον Ολυμπιακό με 3-1. Στο Φάιναλ Φορ η Ζάλγκιρις, έχασε από την Φενέρμπαχτσε στον ημιτελικό, αλλά κέρδισε στην τρίτη θέση στον αγώνα του μικρού τελικού εναντίον της ΤΣΣΚΑ Μόσχας. Σε 36 αγώνες στη σεζόν 2017–18, ο Μίσιτς είχε κατά μέσο όρο 7,7 πόντους, 4,2 ασίστ και 2,2 ριμπάουντ ανά παιχνίδι. Μετά τη σεζόν, ο ίδιος μαζί με τον συμπαίκτη του Κέβιν Πάνγκος που ήταν οι βασικοί πόιντ γκαρντ της Ζάλγκιρις, έφυγαν από την ομάδα.
Αναντολού Εφές (2018-2023)
Στις 20 Ιουνίου 2018, ο Μίσιτς υπέγραψε διετές συμβόλαιο με την τουρκική ομάδα Αναντολού Εφές. Τη σεζόν 2018–19, οδήγησε την ομάδα του στο Φάιναλ Φορ της Ευρωλίγκα, όμως ηττήθηκε στον τελικό από την ΤΣΣΚΑ Μόσχας. Σε 37 παιχνίδια τη σεζόν 2018–19, είχε μέσο όρο 12,1 πόντους, 5,5 ασίστ και 2,2 ριμπάουντ ανά αγώνα.
Στις 25 Μαΐου 2019, ο Μίσιτς υπέγραψε διετής επέκταση συμβολαίου με την Αναντολού Εφές. Στις 10 Αυγούστου 2020, ο ατζέντης του επιβεβαίωσε ότι επέστρεφε στην ομάδα για τη σεζόν 2020-21, αντί να προσπαθήσει για το ΝΒΑ.
Με το πέρας της σεζόν 2020-21, ο Μίσιτς έγινε μόλις ο τέταρτος παίκτης όλων των εποχών στην Ευρωλίγκα που σκόραρε τουλάχιστον 100 δίποντα, 70 τρίποντα και 100 ελεύθερες βολές σε μία μόνο σεζόν. Έγινε επίσης ο πρώτος παίκτης που πέτυχε περισσότερα από 132 δίποντα. Για τις μεγάλες του εμφανίσεις όλη τη σεζόν, μπήκε στην στην Πρώτη Ομάδα της Ευρωλίγκα και έλαβε το βραβείο MVP της διοργάνωσης. Επίσης, ο Μίσιτς και ο Σέρβος συμπατριώτης του Νίκολα Γιόκιτς έγιναν το πρώτο ζευγάρι παικτών από την ίδια χώρα που βραβεύτηκαν τόσο στο NBA όσο και στην Ευρωλίγκα με το βραβείο του MVP την ίδια σεζόν. Στις 30 Μαΐου 2021, οδήγησε την ομάδα του στην πρώτη κατάκτηση τροπαίου της Ευρωλίγκα και αναδείχθηκε MVP του Final Four.
Στις 15 Δεκεμβρίου 2021, κόντρα στην Μπασκόνια είχε 24 πόντους (5/8 δίποντα, 3/5 τρίποντα, 5/5 βολές), 4 ριμπάουντ 4 ασίστ και 2 κλεψίματα και 31 βαθμούς στην αξιολόγηση και αναδείχτηκε MVP της 15ης αγωνιστικής στην Ευρωλίγκα. Στις 20 Φεβρουαρίου 2022, κατέκτησε το Κύπελλο Τουρκίας, νικώντας στον τελικό την Φενέρμπαχτσε 86-72, με τον ίδιο να έχει 23 πόντους και 6 ασίστ. Στις 25 Φεβρουαρίου, κόντρα στην Μακάμπι Τελ Αβίβ είχε 20 πόντους (3/4 δίποντα, 4/5 τρίποντα, 2/2 βολές) και 10 ασίστ, κερδίζοντας έτσι το βραβείο του MVP της 27ης αγωνιστικής στην Ευρωλίγκα. Στις 22 Μαρτίου, κόντρα στην Ρεάλ Μαδρίτης μέτρησε 29 πόντους (6/11 δίποντα, 3/6 τρίποντα, 8/8 βολές), 6 ασίστ, 3 ριμπάουντ και 2 λάθη και αναδείχτηκε MVP της αγωνιστικής στην Ευρωλίγκα. Στις 9 Μαΐου, ανακοινώθηκε ότι αποτελεί τον πρώτο σκόρερ της Ευρωλίγκα για τη σεζόν 2021-22 με μέσο όρο 18,2 πόντους, κερδίζοντας έτσι το Βραβείο Κορυφαίου Σκόρερ της Ευρωλίγκα «Αλφόνσο Φορντ». Στις 13 Μαΐου, ανακοινώθηκε ότι αποτελεί μέλος της δεύτερης καλύτερης πεντάδας της σεζόν στην Ευρωλίγκα, για δεύτερη φορά στην καριέρα του. Στις 19 Μαΐου με δικό του τρίποντο έστειλε την Έφες στον τελικό της Ευρωλίγκα, κόντρα στον Ολυμπιακό. Συνολικά είχε σε 33 λεπτά συμμετοχής 15 πόντους (4/11 τρίποντα και 5/15 σουτ), 9 ασίστ, 6 ριμπάουντ και 2 λάθη. Στις 21 Μαΐου, η Εφές νίκησε στον τελικό την Ρεάλ Μαδρίτης 58-57 με τον Μίσιτς να έχει 23 πόντους και 2 ασίστ και να κερδίζει το βραβείο του MVP του Final Four για δεύτερη φορά στην καριέρα του, παράλληλα με το βραβείο του πρώτο σκόρερ του τελικού. Με αυτή την ατομική διάκριση έγραψε ιστορία καθώς έγινε μόλις ο τέταρτος παίκτης που κατακτά 2 συνεχόμενα βραβεία MVP σε Final 4. Στις 28 Σεπτεμβρίου 2022, κατέκτησε το Σούπερ Καπ Τουρκίας, αφού η Εφές κέρδισε την Φενέρ 71-62, με τον ίδιο να ξεχωρίζει έχοντας 16 πόντους, 9 ασίστ, 3 ριμπάουντ και 3 κλεψίματα. Τη σεζόν 2022-23, η Έφες δεν κατάφερε να προκριθεί στα play off της Ευρωλίγκα, με τον ίδιο να έχει κατά μέσο όρο 16 πόντους (53.8% δίποντο, 35.7% τρίποντο), 5.4 ασίστ, 3.2 ριμπάουντ και 17.4 PIR σε 31 αγώνες. Στις 17 Ιουνίου 2023, κατέκτησε το Πρωτάθλημα Τουρκίας, κερδίζοντας την Καρσίγιακα 3-0 στη σειρά των τελικών. Στο παιχνίδι τίτλου είχε 29 πόντους (2/4 δίποντα, 7/12 τρίποντα) και 7 ασίστ και συνολικά αναδείχτηκε MVP των τελικών.
Οκλαχόμα Σίτι Θάντερ (2023 - σήμερα)
Την 1η Ιουλίου 2023, υπέγραψε τριετές συμβόλαιο συνεργασίας με τους Οκλαχόμα Σίτι Θάντερ, πηγαίνοντας για πρώτη φορά στην καριέρα του στο ΝΒΑ.
Δικαιώματα ντράφτ ΝΒΑ
Τον Ιούνιο του 2014, μαζί με τους συμπαίκτες του Nemanja Dangubić και Νίκολα Γιόκιτς, παρακολούθησε το Eurocamp, στο Τρεβίζο με προοπτική την συμμετοχή στο ντραφτ του ΝΒΑ. Εντυπωσίασε τους σκάουτερ, βάζοντας 14 πόντους με 10 ασίστ σε 25 λεπτά αγώνα. Τον Μάρτιο του 2014, ο Μίσιτς επιβεβαίωσε ότι θα έμπαινε στο ντραφτ του ΝΒΑ του 2014. Στις 26 Ιουνίου 2014, επιλέχθηκε από τους Φιλαδέλφεια 76ερς στην 52η συνολική επιλογή στο ντραφτ του NBA 2014. Στις 8 Δεκεμβρίου 2020, τα δικαιώματα του, αποκτήθηκαν από τους Οκλαχόμα Σίτι Θάντερ.
Εθνική ομάδα
Το 2011, ο Μίσιτς κέρδισε το ασημένιο μετάλλιο με τη Σερβική ομάδα U18 στο Πρωτάθλημα FIBA Europe Under-18 2011. Το 2013, κέρδισε και πάλι το ασημένιο μετάλλιο με τη Σερβική ομάδα U19 στο Παγκόσμιο Κύπελλο FIBA Under-19 2013, όπου και αναδείχτηκε μέλος της καλύτερης ομάδας του τουρνουά. Την ίδια χρονιά, έκανε το ντεμπούτο του και στην εθνική ομάδα της Σερβίας στο Ευρωμπάσκετ 2013 στη Σλοβενία, όπου είχε κατά μέσο όρο 4,4 πόντους, 1,5 ριμπάουντ και 1,3 ασίστ ανά παιχνίδι.
Ο Μίσιτς εκπροσώπησε επίσης τη Σερβία στο Ευρωμπάσκετ 2017, όπου κέρδισε το ασημένιο μετάλλιο, αφού έχασε στον τελικό από τη Σλοβενία.
Στο Παγκόσμιο Κύπελλο του 2019, η εθνική ομάδα της Σερβίας χαρακτηρίστηκε ως ένα από τα φαβορί για να κερδίσει το τρόπαιο, αλλά τελικά έχασε στα προημιτελικά από την Αργεντινή. Έχοντας παραπάνω νίκες από τις Ηνωμένες Πολιτείες και την Τσεχική Δημοκρατία, τερμάτισε στην πέμπτη θέση. Ο Μίσιτς είχε κατά μέσο όρο 5,6 πόντους, 1,8 ριμπάουντ και 3,3 ασίστ σε 8 παιχνίδια. Αγωνίστηκε στο Ευρωμπάσκετ 2022, φτάνοντας μέχρι τους 16, όπου η Σερβία αποκλείστηκε αναπάντεχα από την Ιταλία, ενώ ήταν ένα από τα φαβορί της διοργάνωσης.
Προσωπική ζωή
Η αδερφή του Βασίλιε, Νίνα, είναι επαγγελματίας snowboarder.
Παραπομπές
Κατηγορία:Σέρβοι καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Μέγκα Βιζούρα Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Τόφας ΣΚ Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές λιθουανικών συλλόγων Κατηγορία:Καλαθοσφαιριστές Πρωταθλήματος Λιθουανίας Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Ευρωμπάσκετ 2022
Κάτω Βερενίκη Ιωαννίνων
Η Κάτω Βερενίκη είναι ημιορεινό χωριό της Ηπείρου στην Περιφερειακή Ενότητα Ιωαννίνων.
Γεωγραφικά - Ιστορικά στοιχεία
Η Κάτω Βερενίκη βρίσκεται προς τα όρια με την Περιφερειακή Ενότητα Θεσπρωτίας σε υψόμετρο 340 μέτρα και ανατολικά του Ζαλογγίτικου χείμαρρου ενώ η Βερενίκη στα δυτικά και νοτιοδυτικότερα. Απέχει 47 χλμ. Δ.-ΝΔ. από την πόλη των Ιωαννίνων, 47 χλμ. Α.-ΒΑ. από την Ηγουμενίτσα και 48 χλμ. Δ.-ΝΔ. από την Ελεούσα (έδρα του δήμου). Ως ξεχωριστός οικισμός αναφέρεται για πρώτη φορά, με την ονομασία Κάμπος το 1961 να απογράφεται στην κοινότητα Βερενίκης. Το 1963 με το ΦΕΚ 91Α - 13/06/1963 μετονομάστηκε σε Κάτω Βερενίκη. Σύμφωνα με το σχέδιο Καλλικράτης, μαζί με την Βερενίκη, τον Βεντερίκο και την Παλαιοχώρα αποτελούν τη τοπική κοινότητα Βερενίκης της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 έχει 59 κατοίκους.
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Γενίκιοϊ Σαρίκαμις
Το Γενίκιοϊ (ελληνικά: Νεοχώρι) ήταν εκ των σημαντικότερων ελληνόφωνων χωριών του Αντικαυκάσου, που κατοικήθηκε από Έλληνες της Χαλδίας, της Θεοδοσιούπολης και της Νικόπολης τη δεκαετία του 1870. Οι 1600 κάτοικοί του, που συντηρούσαν την εκκλησία της Κοιμήσεως της Θεοτόκου και τριτάξιο δημοτικό σχολείο, μετά το 1920 εγκαταστάθηκαν στη Μεγάλη Βρύση Κιλκίς, στη Νότια Αριδαίας και στον Αετόλοφο Κομοτηνής.
Κατηγορία:Χωριά της Τουρκίας
Κάτω Ζάλογγο Ιωαννίνων
Το Κάτω Ζάλογγο είναι ημιορεινό χωριό της Ηπείρου στην Περιφερειακή Ενότητα Ιωαννίνων.
Γεωγραφικά στοιχεία - Αξιοθέατα
Το Κάτω Ζάλογγο βρίσκεται στα όρια με την Περιφερειακή Ενότητα Θεσπρωτίας σε υψόμετρο 305 μέτρα και στα δυτικά του Ζαλογγίτικου ποταμού. Απέχει 51 χιλιόμετρα Δ.-ΝΔ. από την πόλη των Ιωαννίνων, 48 χλμ. Α.-ΒΑ. από την Ηγουμενίτσα και 45 χλμ. Δ.-ΝΔ. από την Ελεούσα (έδρα του δήμου). Το πιο σημαντικό αξιοθέατο είναι το "Ζαλογγογέφυρο" στα βόρεια του χωριού και την κατεύθυνση προς τη Βροσίνα. Πρόκειται για πέτρινο μονότοξο γεφύρι ύψους 8 μέτρων, πλάτους 2 και με άνοιγμα τόξου 11,30 μέτρα που γεφυρώνει τον Ζαλογγίτικο και από το 1996 έχει χαρακτηρισμός ιστορικό διατηρητέο μνημείο. Το ίδιο έχουν χαρακτηριστεί το πέτρινο δημοτικό σχολείο μαζί με τα δύο κοντινά πέτρινα πηγάδια "γιατί αποτελούν αξιόλογα δείγματα του είδους τους, είναι ταυτισμένα με τις μνήμες και την παράδοση του χωριού και είναι συνδεδεμένα με τον τρόπο διαβίωσης των κατοίκων της περιοχής".
Διοικητικά στοιχεία
Ως οικισμός αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με το Ζάλογγο αποτελούν τη τοπική κοινότητα Ζαλόγγου της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 έχει πληθυσμό 98 κατοίκους.
2ο Σύνταγμα Ιππικού (Ελλάδα)
Συγκροτήθηκε το 1885, όταν οι υπάρχουσες τρεις ιππαρχίες αναδιοργανώθηκαν και μετατράπηκαν σε συντάγματα που αποτελούνταν από τέσσερα σώματα ιππικού το καθένα. Συμμετείχε στον ελληνοτουρκικό Πόλεμο του 1897 στη Θεσσαλία καθώς και στη μικρασιατική Εκστρατεία, όπου διακρίθηκε για την κατάληψη της περιοχής της Νέας Εφέσου (Κουσάντασι) και των Σωκίων (Σέκε) τον Απρίλιο του 1922. Μετά την εκστρατεία παρέμεινε ενεργό και στάθμευσε σε διάφορες περιοχές της Θεσσαλίας και της Μακεδονίας, μέχρι την διάλυση του το 1937.
Τον Ιανουάριο του 2001 η 25η Τεθωρακισμένη Ταξιαρχία απέκτησε τον τιμητικό τίτλο "2ο Σύνταγμα Ιππικού - Έφεσος".
Παραπομπές
Κατηγορία:Στρατιωτικοί σχηματισμοί της Ελλάδας
ΟΥΕΦΑ Τσάμπιονς Λιγκ 2016–17
Το ΟΥΕΦΑ Τσάμπιονς Λιγκ 2016–17 ήταν η 62η περίοδος της κορυφαίας ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ και η 25η περίοδος από τότε που μετονομάστηκε σε Τσάμπιονς Λιγκ. Ο τελικός της διοργάνωσης διεξήχθη στο Μιλένιουμ Στέιντιουμ στο Κάρντιφ. Η πρωταθλήτρια ομάδα θα εκπροσωπήσει την ΟΥΕΦΑ στο Παγκόσμιο Κύπελλο Συλλόγων 2017 στα Ηνωμένα Αραβικά Εμιράτα και επίσης θα αντιμετωπίσει τον πρωταθλητή του ΟΥΕΦΑ Γιουρόπα Λιγκ 2016–17 στο Ευρωπαϊκό Σούπερ Καπ 2017. Τον τίτλο κατέκτησε η Ρεάλ Μαδρίτης.
Κατάταξη ομοσπονδιών
Για το ΟΥΕΦΑ Τσάμπιονς Λιγκ 2016-17 οι ομοσπονδίες κατανεμήθηκαν με βάση την επίδοσή τους σε Ευρωπαϊκές διοργανώσεις από την περίοδο 2010–11 έως και την περίοδο 2014–15.
Ομάδες
Μέσα σε παρενθέσεις παρουσιάζονται οι θέσεις που κατέλαβαν οι ομάδες στα εθνικά τους πρωταθλήματα την προηγούμενη σεζόν. Εκτός από τη Σεβίλλη η οποία προκρίθηκε στη φάση των ομίλων ως κάτοχος του τίτλου Γιουρόπα Λιγκ. (ΚΤ: κάτοχος τίτλου Τσάμπιονς Λιγκ, ΓΛ: κάτοχος τίτλου Γιουρόπα Λιγκ).
Γύροι και ημερομηνίες κληρώσεων
Το πρόγραμμα της διοργάνωσης είναι το ακόλουθο: (Όλες οι κληρώσεις θα πραγματοποιηθούν στην έδρα της ΟΥΕΦΑ στη Νιόν, Ελβετία εκτός αν οριστούν διαφορετικά)
Πρώτος προκριματικός γύρος
Η κλήρωση για τον 1ο προκριματικό και τον 2ο προκριματικό γύρο πραγματοποιήθηκε στις 20 Ιουνίου 2016. Οι πρώτοι αγώνες διεξήχθησαν στις 28 Ιουνίου, ενώ οι επαναληπτικοί στις 5-6 Ιουλίου 2016.
Δεύτερος προκριματικός γύρος
Οι πρώτοι αγώνες διεξήχθησαν στις 12 και 13 Ιουλίου, ενώ οι επαναληπτικοί στις 19 και 20 Ιουλίου 2016.
Τρίτος προκριματικός γύρος
Ο τρίτος προκριματικός γύρος χωρίστηκε σε δύο σκέλη: ένα για τους "Πρωταθλητές" και ένα για τους "Μη-Πρωταθλητές". Οι ηττημένες ομάδες λαμβάνουν μέρος στα Πλέι Οφ του ΟΥΕΦΑ Γιουρόπα Λιγκ 2016-17.
Η κλήρωση για τον 3ο προκριματικό γύρο πραγματοποιήθηκε στις 15 Ιουλίου 2016. Οι πρώτοι αγώνες διεξήχθησαν στις 26 και 27 Ιουλίου, ενώ οι επαναληπτικοί στις 2 και 3 Αυγούστου 2016.
!colspan="6"|Πρωταθλητές
!colspan="6"|Μη Πρωταθλητές
Γύρος πλέι-οφ
Ο γύρος των πλέι-οφ χωρίστηκε επίσης σε δύο σκέλη: ένα για τους πρωταθλητές κι ένα για τους μη πρωταθλητές. Οι ηττημένες ομάδες λαμβάνουν μέρος στη φάση των ομίλων του ΟΥΕΦΑ Γιουρόπα Λιγκ 2016-17.
Η κλήρωση για τα πλέι-οφ πραγματοποιήθηκε στις 5 Αυγούστου 2016. Οι πρώτοι αγώνες διεξήχθησαν στις 16 και 17 Αυγούστου, ενώ οι επαναληπτικοί στις 23 και 24 Αυγούστου 2016.
!colspan=6|Πρωταθλητές
!colspan=6|Μη Πρωταθλητές
Φάση ομίλων
Η κλήρωση για τους ομίλους του Τσάμπιονς Λιγκ πραγματοποιήθηκε στις 25 Αυγούστου 2016.
=== 1ος όμιλος ===
=== 2ος όμιλος ===
=== 3ος όμιλος ===
=== 6ος όμιλος ===
=== 7ος όμιλος ===
=== 8ος όμιλος ===
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 2016 Κατηγορία:Ποδόσφαιρο το 2017
Μιούριελ Μπάουζερ
Η Μιούριελ Ελίζαμπεθ Μπάουζερ (αγγλ. Muriel Elizabeth Bowser, 2 Αυγούστου 1972), είναι Αμερικανίδα πολιτικός, που υπηρετεί ως 8η Δήμαρχος της Περιφέρειας της Κολούμπια από το 2015. Είναι μέλος του Δημοκρατικού Κόμματος.
Προηγουμένως, είχε υπηρετήσει ως Μέλος του Συμβουλίου της Περιφέρειας της Κολούμπια από τον 4ο τομέα (2007-2015), καθώς και ως Επίτροπος από τον 4ο τομέα της Περιφέρειας της Κολούμπια από το 2005 έως το 2007.
Παραπομπές
__ΕΥΡΕΤΗΡΙΟ__
Κατηγορία:Δήμαρχοι της Περιφέρειας της Κολούμπια Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί ιστορικοί
Τέχνη στη Γαλλία
μικρογραφία|Αγαλματίδιο από ελεφαντοστό γνωστό ως «Η Παναγία και το βρέφος» (ύψος περίπου 25 εκατοστά) - Παρίσι, τέλη του 13ου αιώνα - [[Μουσείο του Λούβρου|Λούβρο]] Η τέχνη στη Γαλλία αναφέρεται στο σύνολο της καλλιτεχνικής δημιουργίας που προέρχεται από τη γεωγραφική περιοχή της Γαλλίας. Η σύγχρονη Γαλλία ήταν ένα από τα κέντρα της ευρωπαϊκής τέχνης της Παλαιολιθικής περιόδου, από την οποία έχουν διασωθεί πολλά μεγαλιθικά μνημεία, και της εποχής του σιδήρου, από την οποία προέρχονται πολλά από τα πιο εντυπωσιακά ευρήματα της πρώιμης κελτικής τέχνης. Η γαλατορωμαϊκή περίοδος άφησε ένα ξεχωριστό στυλ κεραμικής, στην περιοχή γύρω από τα σύγχρονα γαλλο-γερμανικά σύνορα άνθισε η μαζική παραγωγή λεπτά διακοσμημένων αρχαίων ρωμαϊκών αγγείων, τα οποία εξάγονταν στην Ιταλία και άλλα μέρη σε μεγάλη κλίμακα. Με τη Μεροβίγγεια τέχνη επήλθαν σημαντικές αλλαγές στον τομέα των τεχνών. Η Καρολίγγεια Αναγέννηση έδωσε νέα ώθηση στις τέχνες και την αρχιτεκτονική. Από τον 6ο έως τον 10ο αιώνα η τέχνη που αναπτύχθηκε στο έδαφος της Γαλλίας ήταν ένα παρακλάδι της «βαρβαρικής τέχνης» που δέσποζε στην Ευρώπη.
Η τέχνη της σύγχρονης Γαλλίας ουσιαστικά αρχίζει τον 11ο αιώνα με την ανάπτυξη της ρομανικής τέχνης και αργότερα της γοτθικής τέχνης, που εισήγαγαν την ιστορία των γαλλικών καλλιτεχνικών τεχνοτροπιών ως διακριτών και επιδραστικών στοιχείων στην ευρύτερη ανάπτυξη της τέχνης της χριστιανικής Ευρώπης. Η έλευση της Αναγέννησης οδήγησε την Ιταλία να γίνει το κέντρο των καλλιτεχνικών εξελίξεων στην Ευρώπη. Η Γαλλία προσάρμοσε την ιταλική επίδραση αναπτύσσοντας τη Γαλλική αναγέννηση. Στο ιταλικό μπαρόκ πρόσθεσε κλασικά χαρακτηριστικά εισάγοντας τον κλασικισμό, στη συνέχεια ακολούθησαν οι τεχνοτροπίες του ροκοκό και αργότερα του νεοκλασικισμού. Κατά τον 19ο έως τα μέσα του 20ού αιώνα, η γαλλική τέχνη κατείχε ηγετικό ρόλο στο χώρο των Τεχνών.
Προϊστορία
αριστερά|μικρογραφία|Η [[κυρία του Μπρασανπουί, θραύσμα από αγαλματίδιο ελεφαντόδοντου, 25.000 χρόνια πριν, Μουσείο Εθνικής Αρχαιολογίας της Γαλλίας]] Η παλαιότερη γνωστή ευρωπαϊκή προϊστορική τέχνη προέρχεται από την Ανώτερη Παλαιολιθική περίοδο πριν από 40.000 έως 10.000 χρόνια και η Γαλλία διαθέτει μια μεγάλη ποικιλία από δείγματα αυτής της εποχής: την παλαιολιθική ζωγραφική σπηλαίου στη νοτιοδυτική Γαλλία με τις προϊστορικές τοποθεσίες και ζωγραφισμένα σπήλαια της κοιλάδας του Βεζέρ στο νομό Δορδόνης με πιο αξιοσημείωτο το Σπήλαιο Λασκώ, τα σπήλαια του νομού Λοτ με χαρακτηριστικό το σπήλαιο Πες Μερλ, τα σπήλαια των Πυρηναίων όπως το σπήλαιο Νιώ, τα σπήλαια της περιοχής της κοιλάδας του Ροδανού, όπως το σπήλαιο Σωβέ. Περιλαμβάνει επίσης γλυπτά που παριστούν ζώα και μεγάλα αγαλματίδια που ονομάζονται ειδώλια της Αφροδίτης, όπως η κυρία ή Αφροδίτη του Μπρασανπουί του 25.000 π.Χ. ή η Αφροδίτη του Λεσπύγκ, που βρίσκεται στο Μουσείο του Ανθρώπου, και άλλες. Διακοσμητικές χάντρες, καρφίτσες από οστά, σκαλίσματα, καθώς και κεφαλές βελών από πυρόλιθο και πέτρα είναι επίσης μεταξύ των προϊστορικών ευρημάτων από την ιστορική περιοχή της σύγχρονης Γαλλίας. μικρογραφία|250x250εσ|Οι γραμμές Μενέκ, οι πιο γνωστοί λίθινοι σχηματισμοί των [[Μεγαλιθικά μνημεία του Καρνάκ|Μεγαλιθικών μνημείων του Καρνάκ]] Ένα από τα παλαιότερα ευρήματα είναι η μάσκα της Ρος-Κοτάρ, που βρέθηκε το 2002 σε σπηλιά κοντά στις όχθες του ποταμού Λίγηρα και χρονολογείται από περίπου το 33.000 π.Χ. ή και νωρίτερα (Μουστιαία περίοδος) και υποδηλώνει ότι οι άνθρωποι Νεάντερταλ πιθανόν να είχαν αναπτύξει μια εξελιγμένη και περίπλοκη καλλιτεχνική παράδοση. αριστερά|μικρογραφία|Ο νεκρικός τύμβος του [[Γκαβρινίς]] Στη νεολιθική περίοδο, αρχίζουν να εμφανίζονται μεγαλιθικά μνημεία, όπως τα ντολμέν, τα μενίρ και τα κρόμλεχ στη Βρετάνη στα μεγαλιθικά μνημεία του Καρνάκ και τα μεγαλιθικά μνημεία του Λοκμαριακέ, ο τύμβος του Μπαρνενές και στα νοτιοδυτικά της Γαλλίας στο νομό Σαράντ. Τα μνημεία αυτά χρονολογούνται από την 4η χιλιετία ή και παλαιότερα την 5η χιλιετία π.Χ. Στη Γαλλία υπάρχουν περίπου 5.000 μεγαλιθικά μνημεία, κυρίως στη Βρετάνη. Ο νεκρικός τύμβος στο Γκαβρινίς, ένα μικρό νησί στον κόλπο του Μορμπιάν στη νότια Βρετάνη είναι ένα εξαιρετικό παράδειγμα μεγαλιθικής τέχνης: ο εσωτερικός διάδρομος των 14 μέτρων είναι σχεδόν εξ ολοκλήρου διακοσμημένος με διακοσμητικά γλυπτά. Το Μεγάλο σπασμένο μενίρ του Ερ Γκρα, τώρα σε τέσσερα κομμάτια, είχε αρχικά πάνω από 20 μέτρα ύψος και φέρει γλυπτές αναπαραστάσεις. Έχουν βρεθεί επίσης πολυάριθμες ζωγραφισμένες πέτρες, γυαλισμένα πέτρινα τσεκούρια και εγχάρακτα μενίρ.
Από την πρώιμη περίοδο της εποχής του σιδήρου εμφανίζονται δείγματα του πολιτισμού Χάλστατ, περίπου 1200–500 π.Χ., και Λα Τεν, ο οποίος άνθισε κατά την ύστερη εποχή του σιδήρου από το 450 π.Χ. έως τη ρωμαϊκή κατάκτηση της Γαλατίας το 58-52 π.Χ..
Κελτική περίοδος
αριστερά|μικρογραφία|Κράνος του Αγκρί, [[Σαράντ (νομός)|Σαράντ, 350 π.Χ.]] μικρογραφία|Χάλκινοι θώρακες, Μαρμές-[[Ωτ-Μαρν, εποχή του Χαλκού]] μικρογραφία|Κρατήρας από τον [[Τάφος του Βιξ|τάφο του Βιξ]] Η κελτική τέχνη συνδέεται με τους πρωτο-κελτικούς πολιτισμούς των τεφροδόχων υδριών (Ούρνφιλντ) (1350 π.Χ.-950 π.Χ.) και Χάλστατ (1100 π.Χ.-450 π.Χ.) και κυρίως με τον πολιτισμό Λα Τεν (450 π.Χ.-50 π.Χ.) που εξαπλώθηκαν από την κεντρική Ευρώπη κυρίως στην ανατολική Γαλλία. Αυτή η τέχνη βασίστηκε σε γηγενείς, κλασικές και ίσως, μεσογειακές και ανατολικές επιρροές.
Οι Κέλτες της Γαλατίας είναι γνωστοί μέσω πολυάριθμων τάφων και νεκρικών μνημείων που βρέθηκαν σε όλη τη Γαλλία και περιλαμβάνουν έργα μεταλλοτεχνίας, ξυλόγλυπτα και κεραμικά. Από αυτή την εποχή προέρχονται επίσης οι γαλατικοί οχυρωμένοι οικισμοί (oppidum).
Η κελτική τέχνη είναι πολύ διακοσμητική, αποφεύγει τις ευθείες γραμμές και μόνο περιστασιακά χρησιμοποιεί συμμετρία, συχνά δε περιλαμβάνει πολύπλοκους συμβολισμούς. Στα τέχνεργα που έχουν βρεθεί, υπάρχουν κυρίως χρηστικά αντικείμενα, κράνη, ασπίδες και θώρακες πανοπλίας, κοσμήματα, νομίσματα, κατασκευασμένα από ορείχαλκο, σίδηρο, ασήμι ή χρυσό, πηλό, γυαλί και κόκαλο με ασύμμετρα και καμπυλόγραμμα αφηρημένα διακοσμητικά στοιχεία, λεπτοδουλεμένες επιφάνειες και προτίμηση στις φανταστικές συνθέσεις, στα σκίτσα ή στις διφορούμενες φιγούρες και την οφθαλμαπάτη. Ο κελτικός τάφος του Βιξ στη σημερινή Βουργουνδία αποκάλυψε τον μεγαλύτερο χάλκινο κρατήρα της Αρχαιότητας, που πιθανότατα εισήχθη από τους Κέλτες από την Αρχαία Ελλάδα.
Ρωμαϊκή περίοδος
μικρογραφία|250x250εσ|[[Αρχαίο θέατρο της Οράνζ]] Η περιοχή της Γαλατίας πέρασε υπό την κυριαρχία της Ρωμαϊκής Αυτοκρατορίας από τον 1ο αιώνα π.Χ. έως τον 5 αιώνα μ.Χ. Η νότια Γαλλία, και ιδιαίτερα η Προβηγκία και το Λανγκεντόκ, είναι γνωστή για τα πολλά διατηρημένα γαλατορωμαϊκά μνημεία της. Το Λούγδουνο, η σύγχρονη Λυών, ήταν την εποχή της Ρωμαϊκής Αυτοκρατορίας η μεγαλύτερη πόλη εκτός Ιταλίας και γέννησε δύο Ρωμαίους Αυτοκράτορες. Η πόλη έχει διατηρήσει αρκετά ρωμαϊκά μνημεία, συμπεριλαμβανομένου ενός θεάτρου.
Μνημειώδη έργα αυτής της περιόδου περιλαμβάνουν μεταξύ άλλων την αψίδα του Θριάμβου και το αμφιθέατρο της Οράνζ, τον Τετράγωνο ναό (Μαιζόν καρέ) στη Νιμ, έναν από τους καλύτερα διατηρημένους ρωμαϊκούς ναούς στην Ευρώπη, έναν εξαιρετικά καλά διατηρημένο ναό (ναός του Αυγούστου και της Λιβίας), αρένα και άλλα μνημεία στη Βιέν κοντά στη Λυών, το υδραγωγείο Γέφυρα του Γκαρ που βρίσκεται επίσης σε εξαιρετική κατάσταση, δύο άθικτες γαλατορωμαϊκές αρένες, την αρένα της Νιμ και την αρένα της Αρλ, τα ρωμαϊκά λουτρά, την αρένα της Λουτέτιας στο Παρίσι κ.α.